John Challis
= 

Džon Čalis () (Bristol, 16. avgust 1942 – 19. septembar 2021) bio je je engleski glumac, poznat po ulozi Bojsija u seriji Mućke () i seriji Zelena zelena trava ().

Biografija 
Džon Čalis je rođen u Bristolu, 16. avgusta 1942. godine. Odrastao je u jugoistočnom Londonu. Glumom je počeo da se bavi sa 22 godine. Pretežno je igrao u televizijskim serijama, a manje u pozorištu. Četiri puta se ženio, tri braka završio razvodom i nema dece. U Braku je sa Kerol Dejvis od 1990. godine. Prethodno je bio oženjen Sabinom Frenklin, Debi Arnold i Džen Čalis. Sa suprugom Kerol živi na imanju u Vigmoru.

Lik „Bojsi“ 
Proslavila ga je uloga bogataša Terensa Obrija „Bojsija“ u seriji „Mućke“. Isti lik je tumačio ponovo u seriji „Zelena zelena trava“. Bojsi je bogati prodavac polovnih automobila koji gleda na sve, pa i na svoje prijatelje, sa visine. Ne propušta priliku da napravi šalu na račun toga što su oni finanijski slabiji od njega, smejući se pritom na veoma karakterističan način.

Knjige 
Džon Čalis je napisao dve autobiografske knjige „Biti Bojsi“ () i „Posle Bojsija“ (). U knjizi Biti Bojsi predstavljen je period Džonovog života do 1985. godine, kad su „Mućke“ postale popularna serija u Britaniji. U drugom delu autobiografije Posle Bojsija opisuje vrhunac svoje popularnosti u „Mućkama“, šta se dešavalo iza scene tokom snimanja i kako se provodila glumačka ekipa.

Poseta Srbiji 
Džon Čalis je 2013. godine posetio Srbiju. Bio je gost televizije Prva 18. januara 2013. godine u emisiji Veče sa Ivanom Ivanovićem. Pre snimanja emisije on je sa suprugom Kerol prošetao Kalemegdanom, posetio Skupštinu i Beli dvor.

Zanimljivosti 
 Za vreme poplava u Srbiji 2014. godine Čalis je na svom Tviter profilu postavio brojeve računa na koje se može uplatiti pomoć i apelovao da se pomogne Srbiji.
 Neke scene u seriji „Zelena zelena trava“ snimane su na Čalisovom imanju.
 Hobi su mu kriket, baštovanstvo i istorija.

Reference

Vidi još 
 Mućke

Spoljašnje veze 
 
 The Manning Close Christmas Light Show 

Engleski televizijski glumci
Engleski filmski glumci
Engleski teatarski glumci
Engleski komičari
Umrli od raka
Biografije, Bristol